Al-Qudsning “Beytar” futbol klubi AQSh prezidenti Donald Trampga Al-Qudsning Isroil poytaxti deb tan olishi qaroriga minnatdorlik sifatida o‘z nomiga uning nomini qo‘shib qo‘yishga qaror qildi. Bu haqda klubning Facebook’dagi sahifasida ma’lum qilindi. Foto: F.C. Beitar Jerusalem “70 yil davomida Al-Quds prezident Donald Tramp uni Isroilning abadiy poytaxti deb tan olmagunicha xalqaro hamjamiyat tomonidan tan olinishini kutgandi. Prezident Tramp jasorat va Isroil halqi hamda uning poytaxtiga haqiqiy muhabbatini ko‘rsatdi. Shaharning eng taniqli ramzlaridan biri “Beytar” AQSh prezidentiga qo‘llab-quvvatlovi uchun minnatdorlik bildiradi. Klub prezidenti va egasi ijrochi direktor bilan birga jamoa nomiga tarixiy qarorni qabul qilgan AQSh prezidenti nomini qo‘shishga qaror qildi. Endilikda klub “Beytar Tramp Iyerusalim” deb nomlanadi”, deb aytilgan klub bayonotida. “Beytar” Isroilning 6 karra chempioni hisoblanadi. Klub 7 marta mamlakat kubogini, 2 marta Superkubogini qo‘lga kiritgan.